Ар бзэм имакъэхэр хьарыфхэмкIэ къызэратырэр ары. Джырэ тимафэхэм дунаим щызэлъашIэрэ бзэхэм янахьыбэ дэдэр мэкъэ, е хьарыф, тхакIэм тетых. Мэкъэ тхакIэр тIоу зэтефыгъэ. Апэрэр пычыгъо тхакIэкIэ заджэхэрэр ары. Мыщ дэжьым тхакIэм лъапсэу иIэр пычыгъор ары. Пычыгъор лъапсэу зэраштагъэм ишIуагъэкIэ тамыгъэ пчъагъэр нахь макIэ хъугъэ, гущыIэм пае, ижърэ индие тхакIэм къыубытыщтыгъэр тамыгъэ 35-40 ныIэп. Пычыгъо тхакIэр джы къызнэсыгъэми Японием щагъэфедэ, ащ зещэхэр къэзгъэлъэгъорэ тамыгъи 5 ыкIи пычыгъор къэзгъэлъэгъорэ тамыгъэ зэгъусэу 39-рэ къыхеубытэх.